TV7 JERUUSALEMMA UUDISED
Tänased teemad -
Obama tahab kasutada ÜROd Jeruusalemma jagamiseks
USA mõistis hukka terrorirünnaku Jaffas
Maailma suurim julgestusteenistus lõpetab tegevuse Iisraelis
Iraani väitel ei riku raketikatsetus tuumalepingut
Süüria põgenik tänab Iisraeli ja juudi rahvast
TV7 Jeruusalemma Uudistest - Shalom!
Arutz Sheva teatel kaalub USA president Obama
pretsedenditut tegevust nn kahe riigi lahenduse suhtes.
The Wall Street Journali raporti järgi paljastasid USA tippametnikud,
et Obama tahab alustada kõnelusi lõpplahenduse saavutamiseks
Iisraeli ja Palestiina omavalitsuse asjus.
Obama tahab kasutada ÜRO Julgeolekunõukogu resolutsioone,
mis ei kohustaks üksnes Iisraeli ja POd,
vaid määratleksid ka USA järgmise presidendi poliitika.
USA ametnike sõnul tahab Obama uinuva Lähis-Ida Kvarteti üles äratada,
et diplomaatilisse nelikusse kuuluvad USA, ÜRO, EL ja Venemaa
avaldaksid survet Iisraelile ja PO-le kõneluste taaskäivitamiseks.
Obama kaalub ka ÜRO Julgeoleku- nõukogu siduvat resolutsiooni
Iisraeli ja PO privileegide kaotamiseks sunniviisiliselt.
Seni on Obama peatanud vetoga kõik sellised resolutsioonid,
kuigi on ähvardanud seda mitte teha.
Julgeolekunõukogu resolutsioon seoks kõiki osapooli
erinevalt peaassamblee otsustest, mis on mittesiduvad soovitused.
Julgeolekunõukogu resolutsioon kehtiks ka siis,
kui Obama 2017. a jaanuaris lahkub
ja vormiks tulevikus tema järeltulijate Lähis-Ida poliitikat.
Antud resolutsioon nõuaks,
et Iisrael peataks ehituse teisel pool rohelist joont
ja tunnustaks Ida-Jeruusalemma palestiinlaste pealinnana.
Samas kohustuks PO
loobuma pikaajalisest palestiinlaste naasmisõigusest.
Arutz Sheva teatel mõistis USA hukka
Tel Avivi satelliitlinnas Jaffas eelmisel teisipäeval toimunud
tulistamis- ja pussitamisrünnaku,
kus hukkus USA turist ja viga sai veel 12 inimest.
Samal päeval sai Ida-Jeruusalemmas tulistamisrünnakus tõsiselt haavata
kaks piiripolitseinikku
ja Petah Tikvas pussitas araablasest terrorist juudi meest,
kes sai haavata, kuid suutis terroristiga võidelda ja ta tappa.
USA Välisministeeriumi esindaja John Kirby avalduse järgi
mõistab USA kõige jõulisemas võtmes hukka
šokeerivad terrorirünnakud Jaffas, Petah Tikvas ja Jeruusalemmas.
Kirby sõnul pole terrorismil mingit õigustust,
nagu USA on korduvalt öelnud,
ja USA jätkab poolte õhutamist positiivsetele sammudele
pingete leevendamiseks ja rahu taastamiseks.
Pärast neid kolme rünnakut
teatas Iisrael mitmetest terrorismivastastest meetmetest,
nagu Jeruusalemma ümbritseva tara aukude sulgemine,
uued juriidilised sanktsioonid
illegaalsete palestiina töötajate palkajatele
ja kihutustööd tegevate araabia meediakanalite sulgemine.
Israel Hayomi väitel
teatas mitmerahvuseline Briti julgestusteenistus G4S eelmine nädal,
et müüb oma tegevuse mitmetel aladel, sh Iisraelis
seoses firma kahjumitega Inglismaal.
Firma aktsiate hind langes eelmisel kolmapäeval Londoni börsil 16 %.
Iisraeli tooteid boikoteerima õhutav liikumine BDS
on tõhustanud viimastel nädalatel surveavaldusi firma tegevuse vastu
ja nõuab selle äritegevuse lõpetamist Iisraelis.
Välisraportite teatel pole selge,
kas firma otsus müüa teenused Iisraelis
johtus BDS-i surveavaldusest
või vajadusest tasakaalustada kahjumeid.
G4S on tulude poolest maailma suurim oma ala ettevõte
ja toimetab Iisraeli julgestusvarustust ja -teenuseid
vanglate, kontrollpunktide ning Juuda ja Samaaria kogukondade tarbeks.
The Times of Israeli teatel väitis Iraani Välisministeerium,
et Iraani eelmise nädala raketikatsetus ei riku tuumalepingut suurriikidega
ega ka ÜRO Julgeolekunõukogu resolutsiooni.
Iraani Välisministeeriumi esindaja sõnul olid raketid tavalised,
legaalseks kaitseks mõeldud vahendid.
Iraani Revolutsioonikaarti katsetatud kahele raketile
oli trükitud heebreakeelne tekst: Iisrael tuleb hävitada.
Antud raketikatsetus oli viimane katseteseerias,
millega Iraan demonstreerib kavatsust jätkata oma ballistilist programmi.
Iisrael mõistis katsetused hukka,
väites, et need rikuvad selgelt ÜRO Julgeolekunõukogu resolutsiooni
ja muudavad küsitavaks Iraani pühendumise
mullu juulis sõlmitud tuumalepingule.
Iisraeli Välisministeeriumi teatel
suudavad testitud raketid kanda tuumapead
ning tabada Iisraeli ja enamikku Lähis-Idast.
The Jerusalem Posti teatel ütles Iraan Revolutsioonikaarti asejuht,
et Iisraeli häving on lähedal
ja kui Hezbollah' ladudes on 100 000 raketti,
siis Iraani varud on kümme korda suuremad.
Israel Today teatel tänab Süüria põgenik nimega Abud Iisraeli
ja juudi rahvast nende abi eest põgenikele.
Abud avas netilehe "Aitäh Iisrael", mis on pühendatud tänuks
arvukatele juudi ja Iisraeli üksikisikutele ja organisatsioonidele,
kes on pakkunud toetust, abi ja arstiabi Süüria põgenikele
alates 2011. a.
Praegu Türgis asuv Abud kirjeldab Iisraeli tõelist loomust:
"Ajal, kui arvukad araabiamaad ja Euroopa on pööranud selja
Süüria konflikti eest põgenejatele,
on Iisraeli ja juudi kodanikeühendused püüdnud olla esirindel,
et süürlastele abi pakkuda, samas tihti ise ohtu sattudes.
Maailmas, kus Euroopa ja USA kasumijahil poliitilised parteid
on põgenikeküsimust ära kasutanud,
on juudi rühmitused pakkunud süürlastele tingimusteta abi.
Abudi sõnul ilmneb ühiskonna moraal selles,
kuidas koheldakse abivajajaid ja neid,
kel pole muud vastu anda peale tänu.
Iisraellaste ja juutide praegune põlvkond
vastab kirkalt sellele standardile," kirjutab Abud
ning tänab juute sõbralikkuse ja ligimesearmastuse eest,
ning soovib Jumala õnnistust ja kaitset.
Need olid meie tänased uudised. Shalom ja kohtumiseni!
Tõlge: Monika Jaaguri